Paytextê Fransa Parîs de ciwanan ê Kurdan banê Rêxistina Efî ya Mîyanneteweyîye de çalakîyêk viraşte û berpirsîyaranê rêxistine ra waşt ke vera tecrîdê serê Rayberê Şarê Kurdî Abdullah  Ocalanî bêvêng memanî.
Çalakwananê ke  pankarto ke serê ci de fotografê 14 xoverdayoxanê Strasboûrgî esto, kiriştene derheqê grevê vêşanîye de dosyayêk teslîmê berpirsîyaranê rêxistîne kerd.
Ciwanan berpirsîyaranê rêxistine ra waşt ke wa derheqê grevê vêşanîye de eşkerayîyêk bidê, xoverdayoxanê grevî ziyaret bikerê, seba ke wezîfeyê xo bica bîyoro veng bidê CPT’yî û semedê cardişê waştişê xoverdayoxan o ke wedartişê tecrîdê serê Ocalanî yo, veng bidê Tirkîya.
